cyanic-selkie/wikianc huggingface dataset:
ჟასმინი
სინათლის მოყვარული და საკმაოდ გვალვაგამძლეა. იზრდება მთის ქვემო სარტყელში, ბუჩქნარებსა და ტყის პირებზე. ხარობს ზომიერად ტენიან ნიადაგებზე. ყვავილობს ივლისიდან ოქტომბრამდე. კარგი დეკორატიული მცენარეა. რგავენ ბაღებსა და პარკებში, იყენებენ კედლების, აივნებისა და ტალავრების გასამწვანებლად. ყვავილებიდან იღებენ სურნელოვან ეთეროვან ზეთს. ტანდაბალი ანუ ბუჩქოვანი ჟასმინი (Jasminum fruticans) სწორი ან რკალისებრტოტებიანი ბუჩქია.
მისი სიმაღლე 1-1,5 მ აღწევს. ყვითელი ყვავილები აქვს. გავრცელებულია აღმოსავლეთ საქართველოში მთის შუა სარტყლამდე, ბუჩქნარებში, ღვიიანებსა და მეჩხერ ტყეებში. გამოიყენება მშრალი ფერდობების გასამწვანებლად, ბორდიურად, ცოცხალ ღობედ. ეგზოტიკური სახეობებიდან უფრო გავრცელებულია ჩინური ანუ შიშველყვავილა ჟასმინი (Jasminum nudiflorum).
ლიტერატურა
კატეგორია:ზეთისხილისებრნი
იულონ ბატონიშვილი
250px|thumb|იულონ ბატონიშვილი იულონ ბატონიშვილი (ბაგრატიონი) (დ. 15 ივნისი, [ძვ. სტ. 4 ივნისი ], 1760, პეტერბურგი — გ. 14 თებერვალი, [ ძვ. სტ. 2 თებერვალი] , 1827) — ერეკლე II-ისა და დარეჯან დედოფლის შვილი, ქართლ-კახეთის სამეფო ტახტის პრეტენდენტი.
რუსეთისგან მოითხოვდა გეორგიევსკის ტრაქტატის თანახმად აღმოსავლეთ საქართველოს პოლიტიკური დამოუკიდებლობის აღდგენას. მალე სოლომონ II-თან გაიქცა იმერეთში და ახალციხის ფაშის მეოხებით მოლაპარაკება გამართა ოსმალეთთან ცარიზმის წინააღმდეგ დახმარების თაობაზე. 1805 რუსეთში გადაასახლეს. ცხოვრობდა პეტერბურგში. დასაფლავებულია ალექსანდრე ნეველის ლავრაში სხვა ქართველ ბატონიშვილთა გვერდით.
ოჯახი
1785 წელს ცოლად შეირთო სალომე რევაზის ასული ამილახვარი (1766-1827). ქორწინებაში შეეძინათ 9 შვილი (5 ვაჟი და 4 ქალიშვილი), რომელთაგან ხლოდ ოთხმა მიაღწია ზრდასრულ ასაკს:
ლიტერატურა
კატეგორია:დაბადებული 15 ივნისი კატეგორია:დაბადებული 1760 კატეგორია:გარდაცვლილი 14 თებერვალი კატეგორია:გარდაცვლილი 1827 კატეგორია:ქართლ-კახეთის სამეფოს ბაგრატიონები
Tetraponera siggi
Tetraponera siggi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tetraponera-ს გვარიდან. მიეკუთვნება Pseudomyrmecinae-ს ქვეოჯახს. .
სქოლიო
კატეგორია:ჭიანჭველები
ირანის დროშა
ირანის დროშა – ირანის ერთ-ერთი სახელმწიფო სიმბოლო (გერბთან და ჰიმნთან ერთად). მისი ამჟამინდელი ვარიანტი მოქმედებს 1980 წლის 29 ივლისიდან, ირანის 1979 წლის რევოლუციის შემდეგ.
დროშაზე გამოსახულია სამი სწორი ჰორიზონტალური ზოლი: მწვანე, თეთრი და წითელი. ფერები სომბოლურია. მწვანე ნიშნავს ნაყოფიერებას, წესრიგსა და სიხარულს, თეთრი – მშვიდობას, წითელი – გულადობას.
ეს ფერები ირანის დროშაზე ჯერ კიდევ XX საუკუნის დასაწყისში დომინირებდა, მას იყენებდნენ შაჰები. ცენტრში გამოსახული იყო ლომი მახვილით, ძველი სპარსეთის სიმბოლო.
ირანის რევოლუციის შემდეგ ლომი ჩაანაცვლეს ალაჰის სიტყვით, ის შედგება ოთხი ნახევარმთვარისა და შუაში მახვილისაგან.
სქოლიო
კატეგორია:მსოფლიოს ქვეყნების დროშები დროშა
Rapture of the Deep
წინა ალბომმა, Bananas მიიღო დადებითი შეფასებები და მისი წარმატება ახალმა დისკმაც გაიმეორა. მას ჰქონდა დიდი წარმატება ევროპაში, კერძოდ რამდენიმე ქვეყნის საუკეთესო 20-ეულებში.
სიმღერა Wrong Man არის უეინ უილიამსის შესახებ, რომელიც ბავშვების მკვლელობების გამო იქნა გასამართლებული. იენ გილანი საკონცერტო შესრულებისას პირდაპირ უძღნის ამ სიმღერას მას.
ალბომის გამოცემას მოჰყვა მასშტაბური საკონცერტო ტურნე.
დისკის ყდა ეკუთვნის ტომ სუიკს.
სპეციალური 2 დისკიანი ვერსია
დისკი 1 (სტუდიური ალბომი)
10 ოქტომბერი, 2005, კონცერტი ლონდონის Hard Rock კაფეში
სქოლიო
კატეგორია:Deep Purple-ის ალბომები კატეგორია:2005 წლის ალბომები კატეგორია:Edel AG-ის ალბომები
პრილეპი
პრილეპი (Прилеп, Pirlepe, Πριλέπια) — ქალაქი ჩრდილოეთ მაკედონიის სამხრეთში, პელაგონიის რეგიონში. 2002 წლის აღწერის მონაცემებით მოსახლეობის რაოდენობის მიხედვით იგი სიდიდით მეოთხე ქალაქია სკოპიეს, ბიტოლის და კუმანოვოს შემდეგ.
ისტორია
პრილეპი დაარსდა რომის იმპერიის ძველი ქალაქის, სტიბერის, ნანგრევებზე. 268 წელს სტიბერი გაანადგურეს გუთებმა. ქალაქი პრილეპის სახელწოდებით მოიხსენიება 1014 წელს, როგორც ბულგარეთის მეფე სამუელის გარდაცვალების ადგილი, რომელიც დაიღუპა გულის შეტევით, მას შემდეგ, რაც დაინახა თუ როგორ დააბრმავეს ბიზანტიელებმა მისი 1000 სარდალი ბელასიცის ბრძოლის შემდეგ. ქალაქი გადავიდა ბიზანტიის მმართველობის ქვეშ. მოგვიანებით ქალაქი შედის ჯერ ბულგარეთის მეორე სამეფოს და შემდეგ სერბეთის შემადგენლობაში. XIV საუკუნეში ქალაქს იპყრობს ოსმალეთის იმპერიის ჯარი გაზი ევრენოსის ხელმძღვანელობით და მათ მფლობელობაშია ექვსი საუკუნის განმავლობაში. XX საუკუნეში იგი სერბეთის და იუგოსლავიის შემდაგენლობაშია, ხოლო იუგოსლავიის დაშლის შემდეგ ჩრდილოეთ მაკედონიას ეკუთვნის.
სქოლიო
კატეგორია:ჩრდილოეთ მაკედონიის ქალაქები
ტროგირი
ტროგირი (ლათ. Tragurium; ბერძნ. Τραγύριον; იტალ. Traù; უნგრ. Trau) — ისტორიული ქალაქი და ნავსადგური ხორვატიის სპლიტ-დალმატიის ოლქში, ადრიატიკის ზღვაზე. 2001 წელს მისი მოსახლეობა 12 995 ადამიანს შეადგენდა. ქალაქი მდებარეობს პატარა კუნძულზე, კონტინენტურ ხორვატიასა და კუნძულ ჩიოვოს შორის, ქალაქ სპლიტიდან 27 კმ-ით დასავლეთით.
1997 წელს, ტროგირის ისტორიული ცენტრი იუნესკომ მსოფლიო მემკვიდრეობის სიაში შეიტანა.
ძვ. წ. III საუკუნეში, კუნძულ ვისის ბერძენმა კოლონისტებმა ტროგირის წინაპარი, ქალაქი ტრაგურიონი დააარსეს. რომაულ ეპოქამდე ის მთავარ ნავსადგურად იქცა. სახელწოდება მოდის ბერძნული სიტყვიდან „ტრაგოს" (მამალი თხა). ახლოს მდებარე ქალაქ სალონას უცაბედმა აყვავებამ, ტროგირს მნიშვნელობა დაუკარგა. სლავების მიგრაციის პერიოდში, დანგრეული სალონადან მოსახლენი ტროგირში გაიქცნენ. IX საუკუნეში, ტროგირი ხორვატიის მმართველებს ხარკს უხდიდა. XI საუკუნეში შეიქმნა ტროგირის ეპარქია (გაუქმდა 1828 წელს), 1107 წელს მას უნგრეთ-ხორვატიის მეფე კოლომანმა მას მნიშვნელოვანი შეღავათები მიანიჭა და ავტონომიური ქალაქის სტატუსი უბოძა.
1123 წელს ტროგირი დაიპყრეს და თითქმის მთლიანად დაანგრიეს სარაცინებმა. მიუხედავად ამისა, მცირე პერიოდის განმავლობაში, XII-XIII საუკუნეებში ქალაქმა მნიშვნელოვან ეკონომიკურ აყვავებას მიაღწია. 1242 წელს, მეფე ბელა IV-მ აქ თავშესაფარი დააარსა, როდესაც ის თათრებს გამოექცა. 1420 წლიდან ტროგირში ვენეციელთა ბატონობა იწყება.
ვენეციის დაშლის შემდეგ, 1797 წლიდან ქალაქი ჰაბსბურგთა იმპერიის ნაწილი გახდა. პირველი მსოფლიო ომის შემდეგ, ტროგირი ხორვატიასთან ერთად სლოვენიელების, ხორვატებისა და სერბების სახელმწიფოს შემადგენლობაში შევიდა, საიდანაც შემდგომ იუგოსლავიის სამეფოში გადაინაცვლა. ამ პერიოდის განმავლობაში, ქალაქის იტალიელი მოსახლეობა, რომელიც მმართველ წრეს მიეკუთვნებოდა და მთლიანი მოსახლეობის თითქმის ნახევარს შეადგენდა, აიძულეს იტალიაში გადაბარგებულიყვნენ. მეორე მსოფლიო ომის მიმდინარეობისას, ტროგირი იტალიამ დაიპყრო. 1944 წელს ის იუგოსლავიას გადაეცა, ხოლო 1991 წლიდან ხორვატიის შემადგენლობაში შევიდა.
სქოლიო
კატეგორია:ხორვატიის ქალაქები კატეგორია:მსოფლიო მემკვიდრეობის ძეგლები ხორვატიაში კატეგორია:ძველბერძნული ქალაქები
დიოკლეტიანეს სასახლე
დიოკლეტიანეს სასახლე (ხორვატ. Dioklecijanova palača) — ნაგებობა ხორვატიის ქალაქ სპლიტში, რომელიც რომის იმპერატორმა დიოკლეტიანემ ახ. წ. IV საუკუნის დასაწყისში ააგო.
სასახლე მდებარეობს უბეში შეჭრილ პატარა ნახევარკუნძულის სამხრეთ ნაწილში, ქალაქ სალონადან 4 მილის დაშორებით, რომელიც იმ დროისათვის რომის პროვინცია დალმაციის დედაქალაქი იყო.
შუა საუკუნეების შემდეგ, სასახლე ევროპელთათვის უცნობი იყო, სანამ ის შოტლანდიელმა ნეო-კლასიკოსმა არქიტექტორმა რობერტ ადამმა არ აღწერა, რომელმაც ფრანგ მხატვარ-ანტიკვარისტ შარლ-ლუი კლერისოსა და რამდენიმე სხვა ხელოვანთან ერთად გამოაქვეყნა „იმპერატორ დიოკლეტიანეს სასახლის ნანგრევები დალმაციაში“ (ლონდონი, 1764 წ). დიოკლეტიანეს სასახლე ადამის ახალი, ნეოკლასიკური არქიტექტურული სტილის შთაგონების წყარო გახდა.
დღეისათვის, სასახლე ადგილობრივი მნიშვნელობის საზღვრებს სცდება. ის ხორვატიის სანაპირო ზოლში მდებარე ერთ-ერთი ყველაზე ცნობილი არქიტექტურული და კულტურული ღირსშესანიშნაობაა, ამავე დროს, წარმოადგენს მსოფლიოში შემორჩენილ ყველაზე სრულყოფილ რომაული სასახლის ნაშთს, რომელსაც ევროპისა და ზოგადად მსოფლიოს მემკვიდრეობაში გამორჩეული ადგილი უკავია.
1979 წელს, დიოკლიტიანეს სასახლის გარშემო გაშენებული ისტორიული ქალაქი სპლიტი იუნესკომ მსოფლიო მემკვიდრეობის ძეგლთა სიაში შეიტანა.
სქოლიო
კატეგორია:ძველი რომის არქიტექტურა კატეგორია:მსოფლიო მემკვიდრეობის ძეგლები ხორვატიაში
ელინა დანიელიანი
ელინა დანიელიანი ( Էլինա Դանիելյան) Elina Danielian) დ. 16 აგვისტო, 1978, ბაქო,აზერბაიჯანის სსრ, სსრკ) ― სომეხი მოჭადრაკე, დიდოსტატი. 2021 წელს გახდა ევროპის ჩემპიონი ქალთა შორის. სომხეთის ექვსგზის ჩემპიონი. ნაკრების შემადგენლობაში 13-ჯერ იასპარეზა ოლიმპიადაზე.
ბიოგრაფია
ელინა დანიელიანს თამაში 5 წლისას მამამ ასწავლა. 7 წლისამ მეცადინეობა, საჭადრაკო სექციაში, რაფაელ სარქისოვთან დაიწყო. 1988 წელს ყარაბაღის კონფლიქტის გამო მისი ოჯახი იძულებული გახდა ბაქოდან ერევანში წასულიყო. სომხეთის დედაქალაქში მეცადინეობა ტიგრან პეტროსიანის სკოლაში, სპორტის ოსტატ ოვიკ ჰალიკიანთან გააგრძელა. 15 წლისამ პირველად მოიგო სომხეთის ჩემპიონატი ქალთა შორის, ხოლო 16 წლისამ ქალთა შორის დიდოსტატის წოდება მიიღო და გახდა პირველი სომეხი ქალი, ვინც ეს შეძლო. 1992 წლიდან სომხეთის ქალთა ნაკრების წევრია, ხოლო 1994 წლიდან მისი ლიდერი. 2003 წელს სომხეთის ნაკრების შემადგენლობაში ევროპის გუნდური ჩემპიონი გახდა და პირველ დაფაზე საუკეთესო შედეგისთვის ინდივიდუალური ოქროს მედალიც დაიმსახურა. 2007 წელს იმავე ტურნირზე ნაკრებს ვერცხლის მედალი მოაპოვებინა. 2003 წელს სომხეთში სპორტულმა ჟურნალისტებმა დანიელიანი ქვეყნის საუკეთესო სპორტსმენად დაასახელეს და პრეზიდენტმა რობერტ ქოჩარიანმა სომხეთში ჭადრაკის განვითარებისთვის „მოვსეს ხორენაცის“ მედლით დააჯილდოვა. 2006 წელს ერევნის კლუბ „მიკას“ შემადგენლობაში ევროპის საკლუბო ჩემპიონატის გამარჯვებული გახდა. ერთხელ 2012-ში ვერცხლიც მოიგო, ხოლო სამჯერ ბრინჯაო 2007, 2010 და 2011 წლებში. 2010 წელს საერთაშორისო ოსტატის წოდება მიიღო. 2009-2011 წელს ქალთა გრან-პრის სერიაში იასპარეზა და საერთო ჩათვლაში მეხუთე ადგილზე დაასრულა. ოქტომბრის ფიდეს რეიტინგში ქალთა შორის საუკეთესო ათეულში იყო. 2011 თბილისში ევროპის ქალთა პირველობაზე ბრინჯაოს მედალი მოიგო. იმავე წელს სომხეთის პრეზიდენტ სერჟ სარგსიანის ბრძანებით “სამშობლოს წინაშე დამსახურებისთვის” პირველი ხარისხის მედალი გადაეცა. 2021 წლის აგვისტოში ქალთა შორის ევროპის ჩემპიონატი მოიგო და გახდა პირველი სომეხი, ვინც ეს შეძლო. 2021 წლის ნოემბერში რიგაში FIDE Women's Grand Swiss ტურნირზე 37-ე ადგილი დაიკავა. სომხეთის პრეზიდენტ არმენ სარქისიანის ბრძანებით “სამშობლოს წინაშე დამსახურებისთვის” მეორე ხარისხის ორდენი გადაეცა. შესულია XX საუკუნის ცნობილ სომეხ ქალთა სიაში. |thumb|2008 წელი, დრეზდენი. ქალთა საჭადრაკო ოლიმპიადა
ჯილდოები
2003 „მოვსეს ხორენაცის“ მედალი, სომხეთში ჭადრაკის განვითარებისთვის
2011 “სამშობლოს წინაშე დამსახურებისთვის” პირველი ხარისხის მედალი.(16.10.2011)
2021 “სამშობლოს წინაშე დამსახურებისთვის” პირველი ხარისხის ორდენი.(13.09.2021)
ოჯახი
2008 წელს ცოლად გაჰყვა ნიდერლანდელ მოჭადრაკე ალექსანდ ვან პელტს. 2016 წელს შეეძინათ გოგონა ელიზა.
მიღწევები
ქალთა შორის სომხეთის 6 გზის ჩემპიონი (1993, 1994, 1999, 2002, 2003, 2004).
14 წლამდე გოგონათა მსოფლიოს ჩემპიონი 1924
16 წლამდე გოგონათა მსოფლიოს ჩემპიონი 1993
ევროპის ჩემპიონი ბლიცში ქალთა შორის 2001
ევროპის ჩემპიონი ქალთა შორის 2021
სქოლიო
კატეგორია:სომეხი მოჭადრაკეები კატეგორია:ჭადრაკის დიდოსტატები ქალთა შორის კატეგორია:დაბადებული 16 აგვისტო კატეგორია:დაბადებული 1978 კატეგორია:ჭადრაკის ქალი დიდოსტატები კატეგორია:ევროპის ჩემპიონები ჭადრაკში
წმინდა გიორგი
ბიოგრაფია
მინი|მარცხნივ|წმინდა გიორგი [[საქართველოს სახელმწიფო გერბი|საქართველოს სახელმწიფო გერბზე]] გადმოცემის თანახმად წმინდა გიორგი დაიბადა კაპადოკიაში, III საუკუნის მეორე ნახევარში. იგი იყო დიდებული ოჯახის შვილი. მის მამას გერონტიოსი, დედას კი – პოლიხრონია ერქვა. დედამ წმინდა გიორგის შეასწავლა საღმრთო წიგნები და ჭეშმარიტი სარწმუნოება.
წმინდა მოწამე დიოკლეტიანე მეფის დროს ტრივონთა მეთაური იყო. დიოკლეტიანემ და მაგნენტიოსმა კერპთმსახურება ააღორძინეს და გასცეს ბრძანება ქრისტიანთა დევნილებისა და იმ მორწმუნეთა დაწინაურების შესახებ, რომელნიც უარყოფდნენ ახალ რელიგიას. ხოლო ვინც შეეწინააღმდეგებოდა მეფის განაჩენს, საზარელი სიკვდილით დასჯა ემუქრებოდა.
წმინდა გიორგიმ ილოცა და საკვირველებაც აღსრულდა: საფლავს თავი აეხადა, საიდანაც გამოვიდა მიცვალებული, იგი ფეხებში ჩაუვარდა და უფალს დიდება შესწირა, ხოლო მეფის კითხვაზე, ვინ არის და რამდენი ხნის გარდაცვლილი, მკვდრეთით აღმდგარმა უპასუხა:„მე ქრისტეს მოსვლამდე ვცხოვრობდი და კერპთა საცთურისათვის აქამდე ცეცხლში ვიწვოდიო“. ამ დიდებულმა სასწაულმაც მრავალი ქრისტიანი შეჰმატა ეკლესიას, მათ შორის ნეტარი გლიკერიც, რომელიც ღმრთის აღიარებისათვის მახვილით დაისაჯა. ათანასე გრძნეული, რომელმაც დაინახა თუ არა გრძნეულების უძლურება, ჭეშმარიტება აღიარა და ქრისტეს მსხვერპლად შეიწირა. მთავარმოწამე კერპთმსახურთა ტაძარში შევიდა და უბრძანა კერპს, ეთქვა, ვინ იყო ჭეშმარიტი ღმერთი. ხოლო ეშმაკის პირით კერპმა მეყსეულად აღიარა:„ქრისტეა ერთადერთი ღმერთიო“, რის შედეგაც ყველა კერპი შეიძრა და შეიმუსრა. ეშმაკის მსახურებმა ვეღარაფერი გააწყვეს წმინდა გიორგის წინაშე, შეიპყრეს იგი და დიოკლეტიანეს მისი მოკვლა სთხოვეს. მეფემ წმინდა გიორგის და ალექსანდრია დედოფლის სიკვდილით დასჯა ბრძანა. წმინდა გიორგის თავი მოჰკვეთეს, ხოლო ალექსანდრიამ ილოცა და უმახვილოდ განუტევა სული.
10 (23) ნოემბერს აღინიშნება წმიდანის ბორბალზე წამების დღე, ხოლო 23 აპრილი (6 მაისი) თავისკვეთის დღე.
სქოლიო
კატეგორია:კაბადოკიელი ქრისტიანი წმინდანები კატეგორია:III საუკუნის ქრისტიანი წმინდანები კატეგორია:წმინდა გიორგი კატეგორია:დაბადებული 275 კატეგორია:გარდაცვლილი 23 აპრილი კატეგორია:გარდაცვლილი 303
ქუთაისის მაზრა
მინიატიურა|ქუთაისის მაზრის გერბი 1843 წ. thumb|250px|ქუთაისის მაზრა 1886 წელს ქუთაისის მაზრა — ადმინისტრაციულ-ტერიტორიული ერთეული რუსეთის იმპერიაში. შეიქმნა 1841 წელს იმერეთის ოლქის ბაზაზე, 1846 წელს ჩამოყალიბდა საბოლოო სახით და იარსება 1928 წლამდე. ადმინისტრაციული ცენტრი — ქუთაისი. არსებობის განმავლობაში ძირითადად შედიოდა ქუთაისის გუბერნიის დაქვემდებარებაში.
ისტორია
XVIII-XIX ს-თა მიჯნაზე, სანამ რუსეთის იმპერია თავის მმართველობის ადმინისტრაციულ რეფორმას ჩაატარებდა, იმერეთის სამეფო, გარდა ნახევრადდამოუკიდებელი სამთავროებისა, ადმინისტრაციული თვალსაზრისით იყოფოდა ვაკის, ოკრიბა-ლეჩხუმის, რაჭის და არგვეთის სადროშოებად. 1810 წელს რუსეთის იმპერიამ გააუქმა იმერეთის სამეფო, რითაც დაასრულა საქართველოს დაპყრობა. რუსეთის იმპერიის თავდაპირველი ტერიტორიული მოწყობა დიდად არ განსხვავდებოდა არსებული მოწყობისგან: აქ შეიქმნა იმერეთის სამხედრო ოლქი, რომელიც ქუთაისის, შორაპნის, ვაკის, რაჭის, ჩხარის, საჩხერის ოკრუგებად იყოფოდა. თუმცა, 1814 წლისათვის გაუქმდა ჩხერისა და საჩხერის ოკრუგები და იმერეთი 4 ოკრუგად დაიყო.
1840 წლის 10 აპრილს სენატორ პავლე განის პროექტის საფუძველზე შეიქმნა საქართველო-იმერეთის გუბერნია, რომელშიც მთელი ამიერკავკასიის ქრისტიანი მოსახლეობა გააერთიანეს. საქართველო-იმერეთის გუბერნიაში გაერთიანდა იმერეთის სამხედრო ოლქიც და ეწოდა ქუთაისის მაზრა. მაზრა თავის მხრივ მოიცავდა — ვაკის, ქუთაისის, საჩხერის, რაჭის, საბუკის, შორაპნის საპოლიციო უბნებს.
1844 წლიდან კავკასიის რეგიონის მმართველად მეფისნაცვალი დაინიშნა. 1846 წელს კი ახალი ადმინისტრაციული რეფორმა განხორციელდა. სამეფისნაცვლო 4 გუბერნიად დაიყო, მათ შორის ერთ-ერთი იყო ქუთაისის გუბერნია, რომელშიც შევიდა ქუთაისის მაზრაც, თუმცა გამოეყო რაჭის და შორაპნის მაზრები.
1886 წლისათვის ქუთაისის მაზრა იყოფოდა ქუთაისის, ტყიბულის, ბაღდადის, სამტრედიისა და ხონის საპოლიციო უბნებად. მსგავსი დაყოფა შენარჩუნებული იქნა საქართველოს დემოკრატიული რესპუბლიკის შემადგენლობაში ყოფნისას და საბჭოთა კავშირის შემადგენლობაში გაერთიანების პირველ წლებშიც.
1928 წელს ქუთაისის მაზრამ არსებობა შეწყვიტა, ის გაერთიანდა რაჭა-ლეჩხუმისა და შორაპნის მაზრებთან და გარდაიქმნა მსხვილ ადმინისტრაციულ ერთეულად — ქუთაისის ოლქად, სტატუსით გაუთანაბრდა ავტონომიურ ერთეულებს, ხოლო დაყოფა მოხდა რაიონების მიხედვით. 1940 წელს ქუთაისის ოლქს დაქვემდებარებაში შევიდა საქართველოს სსრ-ის მთელი დასავლეთ ნაწილი გარდა აფხაზეთის და  აჭარის ავტონომიებისა. 1953 წელს ქუთაისის ოლქი გაუქმდა, შემავალი რაიონები პირდაპირ დაუქვემდებარდა ცენტრალურ ხელისუფლებას.
ადმინისტრაციული მოწყობა
დიუბუა დე მონპერეს ცნობით ქუთაისის მაზრაში ცხოვრობდა 29500 ადამიანი. 1913 წლის მონაცემებით ქუთაისის მაზრაში იყო 36 თემი. 1926 წლისთვის ქუთაისის მაზრაში იყო სამი ქალაქი და 45 თემი, რომელშიც 262 სოფელი იყო გაერთიანებული. მაზრის მოსახლეობა შეადგენდა 300512 ადამიანს (აქედან 231935 იყო სოფლის მოსახლეობა), მაზრის ფართობი იყო 3495 კმ.2
სქოლიო
კატეგორია:ქუთაისის გუბერნია
კომბინირებული მალონური და მეთილმალონური აციდურია
სიმპტომები და ნიშნები
CMAMMA-ს კლინიკური ფენოტიპები ჰეტეროგენურია, ასიმპტომურიდან მსუბუქ და მწვავე სიმპტომებამდე. ძირითადი პათოფიზიოლოგია ჯერაც არ არის ცნობილი. ლიტერატურაში  მოხსენიებულია შემდეგი სიმპტომები:
ბავშვობაში გაჩენილი პირველი სიმპტომები უხშირესად შუალედური მეტაბოლური დარღვევებია, ხოლო ზრდასრულ ასაკში ჩვეულებრივ ნევროლოგიური სიმპტომებია.
დიაგნოზი
კლინიკური სიმპტომების მრავალფეროვნებისა და ბავშვთა სკრინინგის პროგრამებთან აცდენის გამო CMAMMA ნაკლებად ცნობილი მდგომარეობაა.
ახალშობილთა სკრინინგის პროგრამები
ვინაიდან ACSF3-ის გამო განვითარებული CMAMMA არ იწვევს მეთილმალონილ-CoA, მალონილ-CoA, ან პროპიონილ-CoA აკუმულაციას და არც აცილკარნიტინის პროფილში ისახება ანომალიები, CMAMMA-ს აღმოჩენა ახალშობილთა სტანდარტული სისხლის სასკრინინგო ანალიზებით არ ხდება.
განსაკუთრებული შემთხვევაა კვებეკის პროვინცია, რომელიც გარდა სისხლის ანალიზისა, ასევე ამოწმებს შარდს დაბადებიდან 21-ე დღეს კვებეკის ახალშობილთა სისხლისა და შარდის სკრინინგის პროგრამით. ეს კვებეკის პროვინციას საინტერესოს ხდის CMAMMA კვლევისთვის, რადგან ის წარმოადგენს მსოფლიოში ერთადერთ პაციენტთა კოჰორტას, შერჩევის მიკერძოების გარეშე.
მალონის მჟავას და მეთილმალონის მჟავას თანაფარდობა
პლაზმაში მალონის მჟავა/მეთილმალონის მჟავა თანაფარდობის გამოთვლით, CMAMMA შეიძლება მკვეთრად გაიმიჯნოს კლასიკური მეთილმალონური აციდემიისგან, როგორც იმ პაციენტებში, რომლებიც B12 ვიტამინით მკურნალობაზე რეაგირებენ, ასევე მათში, რომლებიც არ რეაგირებენ B12 ვიტამინით მკურნალობაზე. მალონის მჟავასა და მეთილმალონის მჟავას მაჩვენებლები შარდში, ამ თანაფარდობის გამოსათვლელად არ გამოდგება.
ACSF3-ით გამოწვეული CMAMMA-ს დროს მეთილმალონის მჟავას დონე აჭარბებს მალონის მჟავას დონეს. ხოლო მალონილ-CoA დეკარბოქსილაზას დეფიციტის გამო განვითარებული CMAMMA-ს დროს კი პირიქით.
გენეტიკური კვლევა
CMAMMA-ს დიაგნოსტირება შესაძლებელია ACSF3 და MLYCD გენების ანალიზით. შვილოსნობის მკურნალობის მსვლელობისას, მატარებლის გაფართოებულ სკრინინგს ასევე შეუძლია ACSF3 გენში მუტაციების მატარებლების იდენტიფიცირება.
მესტუმრეთუხუცესი
მესტუმრეთუხუცესი — მესტუმრეთა უფროსი მოხელე ძველ საქართველოში. მესტუმრეთუხუცესი გაერთიანებულ საქართველოს სამეფოში ამირეჯიბს ექვემდებარებოდა.
ლიტერატურა
კატეგორია:თანამდებობები ძველ საქართველოში
ჰეკატონხეირები
ჰეკატონხეირები, ჰეკატონქეირები (Εκατόγχειρες) — მიწისქვეშა ძალების განმასახიერებელი ასხელიანი და ორმოცდაათთავიანი ბუმბერაზები. ჰესიოდეს მიხედვით ისინი გეას და ურანოსის შვილები არიან. ტიტანებთან ომის დროს ჰეკატონხეირები ოლიმპოელებს ეხმარებოდნენ. გამარჯვების შემდეგ ჰეკატონხეირები ტარტაროსში ჩამწყვდეულ ტიტანებს დარაჯობენ.
სქოლიო
კატეგორია:ბერძნული მითოლოგია
ჰონდურასის დეპარტამენტები
ცენტრალური ამერიკის სახწელმწიფო ჰონდურასი დაყოფილია 18 დეპარტამენტად. თითოეულ დეპარტამენტს მართავს გუბერნატორი, რომელსაც ჰონდურასის პრეზიდენტი ნიშნავს.
სქოლიო
კატეგორია:ჰონდურასის დეპარტამენტები
რაჯასი
რაჯასი (სანსკ. रजस् rajas "ვნება") — ცნება ინდუიზმში, ერთ-ერთი გუნა, ენერგიისა და ვნების ბუნება. რაჯასი ამოძრავებს მაღალი ვარნის წარმომადგენლებს — კშატრიებს (მეომრებს). საერთო გაგებით რაჯასი არსებათა სექსუალური ენერგიის, ვნების, აქტიური მოქმედების წყაროს წარმოადგენს.
კატეგორია:ვარნას ოთხი საფეხური კატეგორია:კასტური სისტემა ინდოეთში
Lasioglossum virideglaucum
Lasioglossum virideglaucum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1994 წელს.
სქოლიო
virideglaucum
Tetraponera simplex
Tetraponera simplex — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tetraponera-ს გვარიდან. მიეკუთვნება Pseudomyrmecinae-ს ქვეოჯახს. .
სქოლიო
კატეგორია:ჭიანჭველები
წითი
წითი — ხეობის ტიპის მყინვარი საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს მაღრან-დვალეთის კავკასიონის მთავარ ქედზე, მწვერვალ წითიხოხის ჩრდილო-დასავლეთ კალთაზე, მდინარე ლიახვის აუზში. სიგრძე 2,1 კმ, ფართობი 1,4 კმ². მყინვარის ენის ბოლო ეშვება 3040 მეტრამდე.
ლიტერატურა
კატეგორია:მცხეთა-მთიანეთის მხარის მყინვარები
ქარიბდა
ქარიბდა (ბერძნ. Χαρυβδις) — ურჩხული. მესინის სრუტეში მდებარე საშიში გასასვლელი, რომელსაც რაღაც ურჩხულად წარმოიდგენდნენ. (იხ. სკილა)
კატეგორია:ბერძნული მითოლოგია კატეგორია:ბერძნული მითოლოგიური არსებები კატეგორია:ნაიადები კატეგორია:პოსეიდონის შთამომავლობა
ბარანიხა (ხაროვსკის რაიონი)
ბარანიხა (Бараниха) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 270 ადამიანს შეადგენდა.
სქოლიო
კატეგორია:ხაროვსკის რაიონის დასახლებული პუნქტები
БА-64
БА-64 — მსუბუქი დაჯავშნული მანქანა BA-64, რომელიც 1942-1960 წლებში იყო საბჭოთა შეიარაღებაში. BA-64B -ს სამხედროები მეტსახელად ბობიკს ეძახდნენ, სულ გამოშვებული იყო 9, 110 BA-64-ი (3,901,BA-64 და 5,209 BA-64B) გაზის მიერ.
ისტორია
ოფიციალურად წარადგინეს 1942 წლის 3 მარტს კრემლში, 1942 წელს კი მიიღეს წითელი არმიის შეიარაღებაში 1943 წელს კი შეიარაღებაში მიიღეს გაუმჯობესებული ვარიანტი BA-64B, რომელიც შექმნილი იყო GAZ-67B -ზე, მეორე მსოფლიო ომის შემდეგ BA-64B გადაიყვანეს გედეერის პოლიციაში გაუგზავნა სამხრეთ კორეში, ჩინეთში და იუგოსლავიაში.
რესურსები ინტერნეტში
კატეგორია:მეორე მსოფლიო ომის ჯავშნიანი მანქანები
მწკლარტა
მწკლარტა — ქართული აბორიგენული წითელყურძნიანი საღვინე ვაზის ჯიში კახეთიდან.
ბოტანიკური აღწერა
ზრდასრული ფოთოლი საშუალო და პატარა ზომისაა, განივოვალური, სამნაკვთიანი, იშვიათად ხუთნაკვთიანი. ფოთლის ქვედა მხარე შებუსულია საშუალო სიხშირის აბლაბუდისე-ბურჯაგრისებრად. ყვავილი ორსქესიანია. მტევანი საშუალო და პატარა ზომისაა, ვიწრო კონუსური ფორმის, ხშირად ფრთიანი, საშუალო სიკუმსის ან თხელი. მარცვალი საშუალო ზომისაა, მომრგვალო, მუქი ვარდისფერი, თითქმის შავი. დაფარულია სქელი ცვილისებრი ნაფიფქით. კანი სქელი და უხეში აქვს. რბილობი წვნიანია, ოდნავ კნატუნა. წვენი შეფერილია ღია-ვარდისფრად.
მწკლარტა საშუალო ზრდისა და საშუალომოსავლიანია. სავეგეტაციო პერიოდი 154-160 დღეა. სრულ სიმწიფეში სექტემბრის ბოლოს შედის. მტევნის წონა 150-160 გრამია, საჰექტარო მოსავლიანობა კი 4.0-6.0 ტონა. ყურძნის სრული სიმწიფის პერიოდში მისი შაქრიანობა აღწევს 18-19%-ს, ხოლო მჟავიანობა — 8-9 გ/ლ-ს.
მწკლარტა გამოიყენება სუფრის წითელი მშრალი ღვინისა და საბრენდე სპირიტის დასამზადებლად.
ლიტერატურა
კატეგორია:კახეთის ვაზის ჯიშები კატეგორია:ვაზის წითელყურძნიანი საღვინე ქართული ჯიშები
Lasioglossum viridellum
სქოლიო
viridellum
სტადიონი
სტადიონი — ნაგებობა სპორტული სანახაობებისთვის. უმეტეს შემთხვევაში იგი წარმოდგენილია, როგორც დიდი მოედანი და ადგილი (ტრიბუნები) მაყურებელთათვის. ასევე სტადიონებთან ხშირად გვხვდება დამატებით რამდენიმე შენობა, გასახდელები, სავარჯიშო დარბაზები და ა.შ. სტადიონი მხოლოდ სპორტული მიზნებისთვის არ გამოიყენება, აქ შეიძლება გაიმართოს კონცერტები და სხვა ღონისძიებებიც.
რესურსები ინტერნეტში
კატეგორია:სპორტი კატეგორია:შენობა-ნაგებობები
ჰანიბალ ჰამლინი
ჰანიბალ ჰამლინი (Hannibal Hamlin; დ. 27 აგვისტო, 1809 — გ. 4 ივლისი, 1891) — ამერიკელი პოლიტიკოსი, აშშ-ის მე-15 ვიცე-პრეზიდენტი აბრაამ ლინკოლნის პირველი ვადის დროს 1861-1865 წლებში. სანამ პირველი რესპუბლიკელი ვიცე-პრეზიდენტი გახდებოდა, ჰამლინი აშშ-ის სენატორი, აშშ-ის წარმომადგენელტა პალატის წევრი და მცირე ხნით მენის შტატის გუბერნატორი იყო.
რესურსები ინტერნეტში
კატეგორია:აშშ-ის ვიცე-პრეზიდენტები კატეგორია:მენის გუბერნატორები კატეგორია:აშშ-ის სენატორები კატეგორია:აშშ-ის წარმომადგენელთა პალატის წევრები კატეგორია:დაბადებული 27 აგვისტო კატეგორია:დაბადებული 1809 კატეგორია:გარდაცვლილი 4 ივლისი კატეგორია:გარდაცვლილი 1891
ბაბა ვეზიროღლუ
ბაბა ვეზიროღლუ მესიმოვი (Baba Vəziroğlu; დ. 10 იანვარს, 1956, სოფ. მოლაისახლი, აზერბაიჯანის სსრ, სსრკ) — აზერბაიჯანელი პოეტი, პროზაიკოსი, მთარგმნელი, კინოდრამატურგი, აზერბაიჯანის ხელოვნების დამსახურებული მოღვაწე (2005), აზერბაიჯანის მწერალთა კავშირის წევრი.
ბიოგრაფია
ბაბა ვეზიროღლუ სწავლობდა მ. გორკის სახელობის მოსკოვის ლიტერატურის ინსტიტუტში. ლიტერატურული საქმიანობა ჟურნალ „ულდუზში“ (ვარსკვლავი) დაწიყო. იგი წერს ლექსებს, პროზაულ ნაწარმოებებს. მის მიერ აზერბაიჯანულ ენაზე თარგმნილია დიდი ოდენობით კლასიკური რუსული ლექსები. . ვეზიროღლუს ნაწარმოებები მსოფლიოს სხვადსხვა ენაზეა თარგმნილი. მისი ტექსტების მიხედვით ათასობით მუსიკალური ნაწარმოებია შექმნილი, გადაღებულია ფილმები. თანამშრომლობს ისეთ ცნობილ აზერბაიჯანელ კომპოზიტორებთან, როგორებიცაა ფაიკ სუჯადინოვი, ელდარ მანსუროვი, ელჩინ იმანოვი. 2010 წელს „წლის სიმღერების პოეტის“ ჯილდო და აზერბაიჯანის პრემია „Best of thebest“ მიიღო.
სქოლიო
კატეგორია:დაბადებული 10 იანვარი კატეგორია:დაბადებული 1954 კატეგორია:აზერბაიჯანელი პოეტები კატეგორია:აზერბაიჯანის დიდების ორდენის კავალრები
ქურმუხი
ქურმუხი — საქართველოს ისტორიული მხარის, ჰერეთის მნიშვნელოვანი პუნქტი, ახლანდელი აზერბაიჯანის კახის რაიონის ცენტრის ქალაქ კახის სამხრეთ-აღმოსავლეთით ორ კილომეტრზე. შუა საუკუნეებში აქ საეპისკოპოსო კათედრალი იყო. ქურმუხის ეპისკოპოსს ექვემდებარებოდა აგრეთვე ჰერეთის მთიანეთისა და წახურის (დაღესტანში) მრევლი. XVII საუკუნის დასაწყისში ირანის შაჰმა აბას I-მა ჰერეთის აღმოსავლეთი თემი კაკი ქურმუხითურთ ჩამოართვა კახეთის მეფე ალექსანდრე II-ს და წახურელ ლეკებს გადასცა, რომელნიც აქ საბოლოოდ XVIII საუკუნის I მეოთხედიდან გაბატონდნენ. ქურმუხი მოსწყდა კახეთის სამეფოს. შემდგომ იგი უკვე საინგილოს მნიშვნელოვანი პუნქტია. შემორჩენილია XIX საუკუნის ეკლესია „ქურმუხის წმინდა გიორგი“. იგი როგორც ქართულ, ისევე მუსლიმანური მოსახლეობის წმინდა ადგილად ითვლებოდა.
სქოლიო
კატეგორია:ჰერეთი კატეგორია:აზერბაიჯანი
აბიები
აბიები (ბერძნ. ῎Αβιοι, οἱ) - ჰომეროსთან დამოწმებული ერთ-ერთი პელაზგური თუ თრაკიული ტომი. ჰომეროსის და სტრაბონის მიხედვით ისინი ცხოვრობდნენ შავი ზღვის ჩრდილოეთ სანაპიროზე. არ ქმნიდნენ ოჯახებს და თავს უძღვნიდნენ ღმერთებს.
წყაროები
კატეგორია:ბერძნული მითოლოგია
Tetraponera stipitum
Tetraponera stipitum — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tetraponera-ს გვარიდან. მიეკუთვნება Pseudomyrmecinae-ს ქვეოჯახს. .
სქოლიო
კატეგორია:ჭიანჭველები
პულკე
იხილეთ აგრეთვე
კატეგორია:ალკოჰოლური სასმელები კატეგორია:აცტეკები კატეგორია:მექსიკური სამზარეულო
დიმიტრი ავალიანი
დიმიტრი ავალიანი (Дми́трий Евге́ньевич Авалиа́ни; დ. 6 აგვისტო, 1938 — გ. 19 დეკემბერი, 2003) — რუსი პოეტი და პალინდრომისტი.
ითვლება თანამედროვე რუსული პალინდრომის ფუძემდებლად. განსაკუთრებული წვლილი მიუძღვის რუსული ვიზუალური პოეზიის განვითარებაში. მან გამოიგინა და სრულყოფილებამდე აიყვანა თავისებური პოეტური ფორმა, „ლისტოვერტენი“ (листовертень). ეს არის, როგორც წესი, მცირე ზომის ტექსტი (ჩვეულებრივ, ერთი ან რამდენიმე სიტყვა), რომელიც 90 ან 180 გრადუსით შემობრუნებისას იკითხება როგორც სხვა ტექსტი, ზოგ შემთხვევაში კი იგივენაირად, ან ორი წაკითხვის ფორმა ერთიანობაში ქმნის რითმას. დიმიტრი ავალიანმა ასევე განავითარა პანტორითმა და ანაგრამა. დაინტერესებული იყო რითმებისა და ლექსწყობის განსაკუთრებით რთული სახეებით.
დიმიტრი ავალიანი ტრაგიკულად დაიღუპა 2003 წლის 19 დეკემბერს.
ობჩური შავი
ობჩური შავი, ობჩის წითელი — ქართული აბორიგენული წითელყურძნიანი საღვინე ვაზის ჯიში იმერეთიდან.
ბოტანიკური აღწერა
ზრდასრული ფოთოლი საშუალო ზომისაა, მომრგვალო, სამ-ხუთნაკვთიანი. ფოთლის ქვედა მხარე დაფარულია სქელი ქეჩისებრი შებუსვით. ყვავილი ორსქესიანია. მტევანი საშუალო ზომისაა, კონუსური ფორმის, ფრთიანი, კუმსი, იშვიათად გვხვდება თხელი მტევნები. მარცვალი საშუალო ზომისაა, მომრგვალო ან ოვალური ფორმის, შავი ფერის. წვენი ღია ვარდისფრადაა შეფერილი.
ობჩური შავი სრულ სიმწიფეში სექტემბრის ბოლოს შედის. ვაზი საშუალო და საშუალოზე ძლიერი ზრდისა და საშუალომოსავლიანია. ყურძნის სრული სიმწიფის პერიოდში მისი შაქრიანობა აღწევს 18-22%-ს, ხოლო მჟავიანობა — 7.0-9.5 გ/ლ-ს.
გამოიყენება სუფრის წითელი მშრალი ღვინის დასამზადებლად.
ლიტერატურა
კატეგორია:იმერეთის ვაზის ჯიშები კატეგორია:ვაზის წითელყურძნიანი საღვინე ქართული ჯიშები
Damage, Inc. Tour
Damage, Inc. Tour იყო ამერიკული მძიმე მეტალ ჯგუფ მეტალიკის 1986-1987 წლებში გამართული საკონცერტო ტურნე. იგი ჩატარდა მათი სტუდიური ალბომის, Master of Puppets, მხარდასაჭერად, რომელიც გამოვიდა 1986 წლის 3 მარტს. ტურნეს სახელწოდება შთაგონებული იყო აღნიშნული ალბომის ბოლო სიმღერით. მეტალიკა მხარს უჭერდა ოზი ოსბორნს მარტიდან აგვისტომდე, ხოლო დანარჩენ ნაწილში თავად იყო მთავარი ჯგუფი. ეს ტურნე ჯგუფისთვის უბედურებებთან ასოცირდება, რადგან ჯეიმზმა მიიღო მაჯის ტრავმა, რის გამოც იგი, როგორც გიტარისტი, ორჯერ ჩაანაცვლა ტექნიკოსმა ჯონ მარშალმა. ტურნე უკანასკნელი აღმოჩნდა კლიფ ბარტონისთვის: 1986 წლის 27 სექტემბერს ტურნეს ევროპული ნაწილის განმავლობაში იგი ავტოკატასტროფაში დაიღუპა შვედეთში. ჯგუფმა ოქტომბერში დაგეგმილი ყველა კონცერტი გააუქმა. მეტალიკამ ახალი ბასისტის მისაღებად ჯგუფში მოსმენა მოაწყო და ორმოცამდე ბასისტიდან ჯეისონ ნიუსტედი შეარჩია, რომელიც მომავალ მსოფლიო ტურნეზე წარუდგინა პუბლიკას.
სიმღერების სია
(აღებულია 1986 წლის 28 მაისის შოუდან)
(აღებულია 1986 წლის 30 ნოემბრის შოუდან)
სქოლიო
კატეგორია:მეტალიკის ტურნეები კატეგორია:1986 წლის საკონცერტო ტურნეები კატეგორია:1987 წლის საკონცერტო ტურნეები
Medazzaland
Medazzaland — ინგლისური როკ-ჯგუფ Duran Duran-ის მეცხრე სტუდიური ალბომი. იგი გამოვიდა ლეიბლზე Capitol Records, 1997 წლის 14 ოქტომბერს. აშშ-ს ბილბორდის ჩარტში იგი მოხვდა #58 პოზიციაზე. ევროპაში ალბომი ოფიციალურად არ გამოცემულა.
დისკის ჩაწერის დროს ჯგუფი დატოვა ბას-გიტარისტმა ჯონ ტეილორმა. დარჩა სამი წევრი - ნიკ როუდზი, საიმონ ლე ბონი და უორენ კუკურულო. მათი მონაწილეობით დასრულებული იქნა ჩანაწერის რამდენი ახალი კომპოზიცია, ხოლო ტეილორთან ჩაწერილმა მასალამ გადამუშავება გაიარა.
ალბომის წარუმატებლობამ გამოიწვია EMI-სთან კონტრაქტის დასრულება. ლეიბლმა ჯგუფს გადასცა ალბომზე ყველა უფლება, ასევე ორიგინალური აუდიო და ვიდეოფირები 1995-1997 წლების კონცერტებიდან. დღემდე Medazzaland რჩება Duran Duran-ის ერთადერთ ალბომად, რომელიც არ გამოცემულა ბრიტანეთში. მოგვიანებით კოლექტივმა კონტრაქტი Hollywood Records-თან გააფორმა და გამოსცა დისკი Pop Trash. ევროპაში Medazzaland დღემდე იყიდება მხოლოდ იმპორტირებული დისკისა და ციფრული ჩამოტვირთვის სახით.
რესურსები ინტერნეტში
კატეგორია:1997 წლის ალბომები კატეგორია:Duran Duran-ის ალბომები
ჯონ კონორი
ჯონ კევინ ფრიმენი, უმცროსი (Jon Kevin Freeman, Jr., ცნობილია როგორც ჯონ კონორი; Jon Connor; დ. 13 აპრილი, 1985) — ამერიკელი რეპერი და პროდიუსერი. მან ჩაწერა მრავალი მიქსთეიფი. Jay-Z-იმ შთააგონა, რომ გამოეცა ალბომი „The Blue Album“, ხოლო შემდეგ ემინემმა შთააგონა ჩაეწერა ალბომი „The People's Rapper LP“. მან გამოსცა ერთი მუსიკალური ალბომი „Unconscious State“. ამ დროისთვის მას აქვს ხელი მოწერილი კონტრაქტზე Dr. Dre-სთან Aftermath Entertainment-ზე. 2015 წელს მან მონაწილეობა მიიღო Dr. Dre-ს ალბომ „''Compton-ში ასევე The Documentary 2-ში.
ადრეული ცხოვრება
ჯონ კონორი დაიბადა 1985 წლის 13 აპრილს, ფლინტში, მიჩიგანში. იგი იყო მაილისა და ჯონ ფრიმენ უფროსის შვილი. მამამისს ჰქონდა დიდი გავლენა ადრეულ პერიოდში. იგი იყო შემდგარი მუსიკოსი Christian-ის მინისტერში. ჯონ კონორმა დაიწყო მუსიკის წარმოება და წერა 10 წლის ასაკში. მოგვიანებით სკოლაში დაიწყო თავისი მიქსთეიფების გაყიდვა. დედამისის დახმარებით მან 14 წლის ასაკში შექმნა ხმის ჩამწერი სტუდია, და სახელად უწოდა Varsity Music-ი. ხოლო 16 წლის ასაკში მან დააარსა საკუთარი ხმის ჩამწერი სტუდია. დაამთავრა ფლინტ პაუერსის კათოლიკური უმაღლესი სკოლა.
2005–2010 წლის მოღვაწეობა
2005 წლის 1 იანვარს ჯონ კონორმა გამოსცა თავისი ოფიციალური მიქსთეიფი, The Calling, Pt. 1: The Prequel. მან დაიწყო სხვა მიქსთეიფის კეთება 2006 წელს, Everybody Hates Connor. ხოლო შემდეგ მან გამოსცა მესამე მიქსთეიფი  The Calling Pt. 2: The Second Coming-ი 2008 წელს . 2009 წელს იგი დაუკავშირდა კალათბურთის მოთამაშეს Mateen Cleaves]-ს, შემდეგ კალათბურთის მოთამაშეს [[Jason Richardson და კენდალ "Young Sav" ფრიმენს, Rick Ross' Maybach Music Group-ის ვიცე პრეზიდენტს რათა დაეწყოთ ოფიციალურად ლეიბლის ჩაწერა. 2010 წლის 29 სექტემბერს გამოაქვეყნა მეოთხე მიქსთეიფი. Entourage-მა შთააგონა Jon Connor as Vinnie Chase: Season One . Jon Connor as Vinnie Chase: Season One-ი იყო კონორისა და მთელი Optiks (record producer)-ის პროდუქცია იყო. რეპერი ხოშიმინისა  და Consequence-ის რემიქსი The Message-ი იყო განსაკუთრებული.
სქოლიო
კატეგორია:ამერიკელი რეპერები კატეგორია:დაბადებული 13 აპრილი კატეგორია:დაბადებული 1985
Lasioglossum viriderostratum
Lasioglossum viriderostratum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1978 წელს.
სქოლიო
viriderostratum
არღუთაშვილები
ლეგენდა
არღუთაშვილები სამეფო აზნაურები იყვნენ, ისტორიულ საბუთებში მათ შესახებ ცნობები მწირად მოგვეპოვება. ლეგენდის მიხედვით, არღუთაშვილები ჯუღიდან ყოფილან, ისინი მონღოლებში არღუნ ყაენთან ერთგული სამსახურის გამო დაწინაურდნენ. 1410 წელს არღუთაშვილების წინაპარი ვართაპედი შვილებით საქართველოში ჩამოვიდა, განაახლა სანაინის მონასტერი, მისი შვილი არღუთა საგვარულოს ფუძემდებელი მეფე კონსტანტინე I აზნაურის ხარისხით მიიღო.
სქოლიო
კატეგორია:საქართველოს ფეოდალური საგვარეულოები
მესხეთი (წყალტუბოს მუნიციპალიტეტი)
მესხეთი — წყალტუბოს მუნიციპალიტეტის სოფლების ზედა მესხეთისა და ქვედა მესხეთის ძველი სახელწოდება.
ლიტერატურა
კატეგორია:წყალტუბოს მუნიციპალიტეტის ისტორიული სოფლები
ჯეინ ადამსი
ადრეული ცხოვრება
ჯეინ ადამსი დაიბადა ილინოისის შტატში, სიდარვილში, ბრიტანულ-ამერიკულ უბანში. ის იყო მერვე შვილი ჯონ ჰიუ ადამსისა (1822-1881) და სარა ადამს-ვებერის (1817-1863) ცნობილ და შეძლებულ ოჯახში. ჯონ ჰიუ ადამსი ცნობილი ბიზნესმენი, ილინოისის შტატის სენატორი და ილინოისის რესპუბლიკური პარტიის დამფუძნებელი წევრი იყო, აბრაჰამ ლინკოლნის მეგობარი და მხარდამჭერი მისი სენატორობის, შემდეგ კი საპრეზიდენტო კამპანიის დროს. ის ასევე გახლდათ ფრიპორტის მეორე ეროვნული ბანკის პრეზიდენტი. მის საკუთრებაში შედიოდა ხე-ტყის ბიზნესი, მსხვილი მსხვილფეხა საქონელი; წისქვილი, ქარხნები და ფაბრიკები. ჯეინი აღმერთებდა მამას, როგორც საკუთარ მემუარებში „ოცი წელი ჰალ ჰაუსში“ (1910) აღწერს. სარა ვებერი, ჯეინ ადამსის დედა, მეუღლეზე ხუთი წლით უფროსი, ასევე ძველი პენსილვანიური დასახლებიდან იყო, ისევე როგორც ჯონ ადამსი. 1863 წელს, როდესაც ჯეინი იყო 2 წლის, სარა გარდაიცვალა მეცხრე ბავშვთან ერთად, რომელზეც იმ დროს ორსულად იყო. 1868 წელს, რვა წლის ჯეინმა ასევე დაკარგა ოთხი დედმამიშვილი, რომელთაგან სამი მცირეწლოვანი იყო, ერთი კი 16 წლის. დედის გარდაცვალების შემდეგ, ჯეინზე მისი უფროსი დები ზრუნავდნენ. ამავე წელს, ჯეინის მამა ხელმეორედ დაქორწინდა ფრიპორტის მეწისქვილის ქვრივზე, ანა ჰოლდმენზე, რომელიც შემდგომ გარკვეულ წვლილს შეიტანს ჯეინის შესაძლებლობების ჩამოყალიბებაში.
ჯეინი ბავშვობაში ბევრს კითხულობდა, ასევე ესწრებოდა საკვირაო სკოლას, თუმცა ადრეული ასაკიდან აღმოაჩნდა ხერხემლის დაავადება, ე.წ „პოტის ავადმყოფობა“, რომელმაც ჯანმრთელობის მრავალი პრობლემა გამოიწვია მისი მთელი ცხოვრების განმავლობაში. გარდაცვალებამდე, ჯეინის დედა - სარა ადამსი გამოირჩეოდა ხელგაშლილობით და ლოიალურობით ღარიბების მიმართ, რაც ჯეინისთვის შთამაგონებელი იყო. გარდა ამისა, ლიტერატურა რომელსაც ის კითულობდა, მათ შორის დიკენსი, ხელს უწყობდა მისი ემპათიის განმტკიცებას ღარიბების მიმართ. ჯეინს ბავშვობიდან სურდა რაიმე სასარგებლო გაეკეთებინა სამყაროსთვის, რაც ძირითადად მისი ლიტერატურული სიმპათიებით იყო ნაკვები, ამიტომ მან გადაწყვიტა გამხდარიყო ექიმი, რომელიც იმუშავებდა ღარიბებისთვის. ხერხემლის პრობლემების გამო, ჯეინის მამამ გადაწყვიტა ჯეინს სახლთან ახლოს ესწავლა. ის მხარს უჭერდა რომ ჯეინს გაეგრძელებინა განათლების მიღება. თავდაპირველად, ჯეინი ესწრებოდა სმიტსის კოლეჯის ქალთათვის განკუთვნილ ლექციებს მასაჩუსეტში, თუმცა მალევე გადმოვიდა სახლთან ახლოს, როკფორდის ქალთა სემინარიაში (ახლანდელ როკფორდის უნივერისტეტში) ილინოისში. როკფორდში ის ეცნობოდა კულტურის ისტორიას და ოცნებობდა ენახა მსოფლიო შედევრები ცოცხლად, კითხულობდა ძირითადად კლასიკოს და რომანტიკოს მწერლებს, როგორიცაა თომას კარლაილი, ლევ ტოლსტოი, მეთიუ არნოლდი და სხვები.
1881 წელი ჯეინისთვის მნიშვნელოვანი ცვლილებების წელი იყო. მან დაამთავრა როკფორდის ქალთა სემინარია, და იმედოვნებდა სწავლის გაგრძელებას სამედიცინო განხრით, თუმცა მოულოდნელად, ჯონ ადამსი გარდაიცვალა ბრმანაწლავის შეტევით. ადამსმა მამისგან დიდი მემკვიდრეობა მიიღო - ისევე როგორც მისმა სხვა დედმამიშვილებმა. თითოეულს წილად 50 000$-მდე ხვდა წილად, რაც 2016 წლის ექვივალენტით 1.32 მილიონ დოლარს შეადგენს. აღსანიშნავია, რომ შემდგომში, ჯეინს საკუთარი იდეების განხორციელებაში ძალიან ეხმარება ეს კაპიტალი.
1881 წლის ზაფხულში მან ვერ გააგრძელა სწავლა ფილადელფიის სამედიცინო სკოლაში. გადაიტანა ზურგის მძიმე ოპერაცია, რომელიც თვეების განმავლობაში საწოლში წოლას მოითხოვდა, ისევე როგორც მძიმე ქამრებისა და კორსეტების ტარებას. გარდა ამისა, ჯეინს გარკვეული უთახმოება ჰქონდა დედინაცვალთან, ანა ჰოლდმენთან, რომელსაც მისი დაქორწინება სურდა. ამ ყველაფერმა მასზე მძიმედ იმოქმედა. ელენ გეიტს სთარისადმი მიწერილ წერილებში, რომელიც მისი კოლეჯის მეგობარი იყო, ის საუბრობს უიმედობაზე, იმაზე რომ არ იცის რომელი მიმართულებით წავიდეს, თუმცა იმედოვნებს, რომ ეს დროებითია.
აღსანიშნავია, რომ როკფორდის ქალთა სემინარია მაშინ მხოლოდ ორ არჩევანს იძლეოდა ქალებისთვის: მონაზვნობას, ან ქალ მისიონერობას თურქეთის მსგავს ქვეყნებში. ჯეინს არ მოსწონდა არცერთი ვარიანტი. მას ასევე არ სურდა ქორწინება და დიასახლისობა. 1883 წელს, ჯეინის დედინაცვალი ანა ჰოლდმენი იღებს გადაწყვეტილებას, რომ სხვადასხვაა სტრესებისგან თავის დასაღწევად, ოჯახმა იმოგზაუროს ევროპაში. ჰოლდმენი საკმაოდ კულტურული და დახვეწილი ქალი იყო, კარგი კავშირებით სახელოვნებო წრეებში.
ორი სამოგზაურო ტური ევროპაში
ანა ქმნის ექვს ადამიანიან ჯგუფს, რომელშიც ერთ-ერთი ჯეინია. 1883 წელს ჯგუფმა მოიარა ევროპაში არსებული თითქმის ყველა მუზეუმი, გალერეები, ლიტერატურული წრეები და ღირსშესანიშნაობები, რომლებიც მეცხრამეტე საუკუნის მკითხველებისთვის შესაძლოა საინტერესო ყოფილიყო. ადამსი ამ დროს 23 წლისაა. მათ იმოგზაურეს შოტლანდიაში, ჰოლანდიაში, ინგლისში, გერმანიაში, საფრანგეთში, ავსტრიაში, საბერძნეთში, იტალიაში, შვეიცარიაში. ისინი ესწრებოდნენ კონცერტებსა და წარმოდგენებს ოპერებსა და თეატრებში, შეისწავლეს არქიტექტურა და ა.შ ადამსის შესახებ ლიტერატურაში ამ მოგზაურობას დიდი ადგილი უჭირავს. ერთ-ერთ სტატიაში, რომელიც სამი სხვადასხვა კონტექსტისა და პროფესიის ადამიანის წარმატებას იკვლევს „მოგზაურობის გამოცდილება ლიდერობის ფორმირებაში“, ავტორი, ჯეიმზ ჰანტი წერს რომ აღნიშნულმა მოგზაურობამ ჯეინს შესძინა კოსმოპოლიტური დახვეწილობა და ინტელექტუალურ საუბრებში კარგად ჩართვის, ინტელექტუალურ წრეებში ადვილად ინტეგრაციის უნარები.
თავად ჯეინი საკუთარ ავტობიოგრაფულ ჩანაწერებში წერს, რომ ეს პირველი მოგზაურობა იყო ძალიან ინფორმაციული, თუმცა მას კვლავ უჭირს მიმართულების არჩევა, რომელსაც მეორე მოგზაურობა აგვირგვინებს. ტური 1885 წლამდე გაგრძელდა. ჯეინი სახლში ბრუნდება ევროპული კულტურით განათლებული. მისი მემკვიდრეობა მას აძლევს საშუალებას, იცხოვროს კომფორტული და უზრუნველყოფილი ცხოვრებით, იყოს წარმატებული ბიზნესმენი, იმ შემთხვევაში, თუ დაკმაყოფილდება ოჯახის ფინანსების განკარგვით, თუმცა მას სხვა მიზნები აქვს. საბოლოოდ ჩამოყალიბებისთვის, ის მეორედ გეგმავს მოგზაურობას, ახლა უკვე დედინაცვლის გარეშე, მის უახლოეს მეგობართან, ელენ გეიტს სთართან და სხვა მეგობრებთან ერთად. ჯორჯ ელიოტისა და ტოლსტოის წიგნებისაგან შთაგონებული, ევროპაში მეორედ მოგზაურობის მიზანი შედარებით განსხვავებულია პირველისგან: კულტურა მას კვლავ აინტერესებს, თუმცა, ამჯერად უფრო მეტად ის, თუ როგორ ცხოვრობენ იქ ღარიბები და სხვადასხვა სოციალური ფენები. მეორე სამოგზაურო ტური 1887 წელს იწყება. ადამსი აგროვებდა ინსპირაციას იმისგან, რასაც კითხულობდა. მონუსხული ადრეული ქრისტიანებით და ტოლსტოის წიგნით „ჩემი რელიგია“, ის მოინათლა ქრისტიანად სიდარვილის პრესვიტერიანულ ეკლესიაში 1886 წლის ზაფხულში. ჯუზეპე მაზინის “კაცის ვალდებულებების” წაკითხვის შემდეგ, ის ასევე შთაგონებულია დემოკრატიის იდეით, რომელიც მისთვის სოციალური იდეალი ხდება. ადამსი დაბნეულია თავისი, როგორც ქალის როლით ამაში. ჯონ სტიუატ მილის „ქალის არსება“ ეხმარება მას განამტკიცოს საკუთარი ფიქრები ქალის მიმართ სოციალურ ზეწოლაზე დაქორწინებისა და ოჯახისთვის ცხოვრების მიძღვნის საკითხებში. მას არ სურს იყოს არც ქრისტიანი დიასახლისი, არც ქალი მისიონერი. მას რაღაც სხვა სურს.
მეორე მოგზაურობისას ჯეინ ადამსი ინტერესდება ეგრეთ წოდებული „Settlement“ სახლებით, რომელიც ამ დროს რამდენიმე ადგილას არსებობს ევროპაში. ადამსმა გადაწყვიტა ენახა პირველი ასეთი სახლი „Toynbee Hall“ ლონდონში. ეს იყო კემბრიჯის სტუდენტების დაფუძნებული და დაფინანსებული დასახლება, რომლებსაც სურდათ ადგილობრი ღარიბი მოსახლეობისთვის რამე სასარგბელო გაკეთებინათ. ადამსმა რამდენიმე დღე გაატარა დამფუძნებლებთან, ჰენრიეტა და სემუელ ბენეტებთან დისკუსიაში, ისინი საუბრობდნენ ქრისტიანობის როლზე სოციალური პრობლემების აღმოფხვრაში. შთაბეჭდილებებით სავსე ადამსმა ელენ გეიტს სთართან ერთად გადაწყვიტა მსგავსი სახლი აშშ-შიც დაეარსებინა. 1910 წლის ავტობიოგრაფიაში ადამსი წერს: „პასიური პერიოდი მთავრდებოდა. როგორც იქნა დავასრულე მუდმივი „მზადება ცხოვრებისთვის“ და მყარი დარწმუნებულობა შევიძინე, როგორ ცუდადაც არ უნდა ვყოფილიყავი მომზადებული“.
ადამსმა გააცნობიერა, რომ „სოციალური სახლი“ იყო სივრცე, სადაც იქამდე წარმოუდგენელი კავშირები ჩნდებოდა სხვადასხვა კულტურებს, კლასებს შორის, იზრდებოდა ხელმისაწვდომობა სხვადასხვა სიკეთეებზე ღარიბებისთვის. ორმა ხანგრძლივმა მოგზაურობამ შედეგი გამოიღო. პირველმა მოგზაურობამ ჯეინს მისცა მაღალ კლასებთან ურთიერთობის გამოცდილება და უნარი, ხოლო მეორე მოგზაურობამ დაბალ კლასებთან კომუნიკაციისა და ურთიერთობის უნარი და გამოცდილება. სწორედ ამ ორის სინთეზი იყო საფუძველი შემდგომში სეთლმენთ მოძრაობის შექმნისათვის, რათა შეძლებულ, განათლებულ ადამიანებს მოხალისეობრივად ეცხოვრათ და ემუშავათ ღარიბებისა და ემიგრანტებისათვის მათ გვერდით.
„სეთლმენთ“ სახლი
დაბრუნებისთანავე, 1887 წელს, ჯეინმა პუბლიკაციებისა და სტატიების გამოქვეყნება დაიწყო, ის იყო საკმაოდ დამაჯერებელი ავტორი. ის ეძებდა მოკავშირეებს. ფაქტობრივად, მან შექმნა ახალი სასურველი საქმიანობა კოლეჯდამთავრებული, განათლებული, შეძლებული გოგონებისათვის. ადამსმა შეკრიბა ნიჭიერი, გონებაგახსნილი ქალები, რომლებსაც სურდათ წვლილი შეეტანათ ღარიბი სამეზობლოების ცხოვრების გაუმჯობესებაში.
სოციალური სახლი, რომლის ჩამოყალიბებასაც ადამსი და სთარი გეგმავდნენ, განსხვავებული უნდა ყოფილიყო ლონდონის „Toynbee Hаll“-ისგან, რადგან ამერიკის შეერთებული შტატების სპეფიციკასა და ლოკალურ კონტექსტზე უნდა ყოფილიყო მორგებული. ჩიკაგოს მოსახლეობის 78% ამ დროს იყო საზღვარგარეთ დაბადებული ან საზღვარგარეთ დაბადებულის შვილი და არსებობდა უამრავი ემიგრანტთა დასახლება, სხვადასხვა ეთნიკური ჯგუფების, რომლებიც ძირითადად ღარიბები იყვნენ. გარდა ამისა, თავად ისინი (ჯეინი და მისი გარმოცვა) იყვნენ ქალები და სურდათ სხვა ქალების დახმარება, ამიტომ ყურადღებას ამახვილებდნენ ისეთ პრობლემებზე, რომლებიც ქალთა და ბავშვთა საკითხებზე იქნებოდა ორიენტირებული.
„ჰალ ჰაუსი“
1889 წელს, ადამსი და უკვე მისი საყვარელი ელენ გეითს სთარი, ადამსის ფინანსებით იწყებენ ჩიკაგოში ჩარლზ ჰალის მიერ აშენებული ძველი შენობის განახლებას. ვინაიდან აღნიშნულ ინიციატივას ჰყავს მხარდამჭერები და შემომწირვებელებ, ნელ-ნელა ადამსის დანახარჯი მცირდება. შეძლებული ქალები ხდებიან გრძელვადიანი დონორები სახლისა, რომელიც სულ მალე აღდგენილი და აღჭურვილია ყველანაირი საჭიროებით, ავეჯის ჩათვლით. მოკლე დროში, ადამსს და სთარს სხვა ქალებიც ემატებიან და სახლი 25 ქალის რეზიდენცია ხდება, სადაც მიმდინარეობს კვლევა, ემპირიული ანალიზი, სწავლა, დებატები და სხვა პროცესები. ჰალ ჰაუსის იდეაა რომ პრივილეგირებული, განათლებული ახალგაზრდა ადამიანები გახდნენ გარშემო არსებული სამეზობლოების დამხმარენი. ძირითადი რეზიდენტი ქალები ასევე არიან პროფესიული კავშირების, სუფრაჟისტული მოძრაობის მხარდამჭერები და წევრები ეროვნული მომხმარებელთა ლიგისა.
გამორჩეული ასპექტი “ჰალ ჰაუსისა”, რომელიც ძალიან მნიშვნელოვანი იყო ადამსისთვის, ხელოვნების პროგრამაა, რომელიც ადამიანებს დამოუკიდებლად ფიქრის განვითარებაში ეხმარებოდა. ადამსი ხელოვნებას ხედავდა როგორც გასაღებს, რომელიც მოხსნიდა ბოქლომს ქალაქში არსებულ განსხვავებებს კოლექტიური ინტერაქციით, საერთო თვითგამორკვევით, რეკრეაციით და წარმოდგენით. ხელოვნება განუყოფელი ნაწილი იყო მისი ხედვისა, თუ როგორი უნდა იყოს და რას უნდა ემყარებოდეს ჯანმრთელი საზოგადოება, რომელიც დაუსრულებლად გადაწერს კულტურულ იდენტობებს ინტერკულტურალიზმით.
ედუარდ ბატლერის დაფინანსებით, ადამსმა გახსნა ჰალ ჰაუსის საგამოფენო დარბაზი და ხელოვნების სტუდია. პირველ სართულზე განთავსებული იყო ჩიკაგოს საჯარო ბიბლიოთეკის ფილიალი, მეორე სართულზე კი ბატლერის ხელოვნების გალერეა, სადაც ცნობილი ნამუშევრების რეპროდუქციები იყო წარმოდგენილი, ისევე როგორც ადგილობრივი არტისტების ნამუშევრები. სამეზობლოსთან ურთიერთობის უფრო და უფრო გაღრმავების პარალელურად, ეს სივრცეები ქმნიდა შესაძლებლობას გაზრდილიყო ღარიბებში ხელოვნებაზე ხელმისაწვდომობა. კულტურა გახდა უმნიშვნელოვანესი ნაწილი ემიგრანტთა ცხოვრებისა და განსაკუთრებით ბავშვებისთვის. მუშათა კლასის ბავშვებს შეეძლოთ ევლოთ ხელოვნების წრეებზე. ადამსმა, ელენ გეითს სთარის დახმარებით დააარსა ჩიკაგოს საჯარო სკოლის სახელოვნებო საზოგადოება (CPAS), რომელშიც ბავშვები სწავლობდნენ შემოქმედებით საქმიანობას, ასევე, ამ სკოლას დაჰყავდა სტუდენტები საველე ექსკურსიებზე ჩიკაგოს სხვადასხვა მუზეუმებში.
„ჰალ ჰაუსი“ გახდა სივრცე სისტემური ცვლილებებისთვის: ადამსი ამ საქმიანობთ ცდილობდა, ოჯახები დაცულები ყოფილიყვნენ, განვითარებულიყო ჯგუფური და საზოგადოებრივი ურთიერთობები და ცხოვრების პირობები გაუმჯობესებულიყო.
პოლიტიკური შეხედულებები და საქმიანობა
სთარმა და ადამსმა განავითარეს სამი ეთიკური პრინციპი სოციალური დასახლებებისთვის: მაგალითით სწავლება, პრაქტიკული კოოპერაცია და სოციალური დემოკრატია პრაქტიკაში, რომელიც, ეგალიტარიანული ან დემოკრატიული პრინციპია სოციალური ურთიერთოებებისთვის კლასებს შორის. „ჰალ ჰაუსი“ უზრუნველყოფდა შერეულ პროგრამას სამოქალაქო, კულტურული, რეკრეაციული და საგანმანათლებლო აქტივობებისა და იზიდავდა ვიზიტორებს მთელი მსოფლიოდან. ადამსს ჰქონდა ახლო ურთიერთობა ჩიკაგოს ინტელექტუალებთან და ფილანტროპებთან. „ჰალ ჰაუსი“იყენებდა უკანასკნელ სამეცნიერო მეთოდოლოგიებს, რათა შეესწავლა არსებული დაავადებები, ბავშთა ქცევა, სიკვდილიანობა, სხვადასხვა სოციალური პროცესები. „ჰალ ჰაუსის“ ჯგუფი გახდა ჩართული ქალაქის და შტატის მასშტაბის კამპანიებში უკეთესი საცხოვრებლისთვის, საჯარო კეთილდღეობის გაუმჯობესებისთვის, ბავშთა შრომის წინააღმდეგ ბრძოლისთვის და მშრომელი ქალების დაცვისთვის. ადამსის ფილოსოფია აერთიანებდა ფემინისტურ მგრძნობელობას სოციალური პირობების გაუმჯობესების დაუღალავ სურვილთან, რაც მისთვის მხოლოდ კოლექტიური ძალისხმევის გზით მიიღწეოდა. მიუხედავად იმისა, რომ ეყრდნობოდა ფემინისტებს, სოციალისტებს, პაციფისტებს, უარს ამბობდა დაერქვათ მისთვის კონკრეტული პოლიტიკური სახელი. ეს უარი იყო უფრო პრაგმატული, ვიდრე იდეოლოგიური.
ადამსი მუშაობდა სხვადასხვა რეფორმისტულ ჯგუფებთან ერთად, მათ შორის საკანონმდებლო ინიციატივებზე, უძრავი ქონების გაქირავების რეგულაციებზე, ქალებისთვის რვასაათიან სამუშაო დღეზე, საწარმოთა ინსპექციებზე და მუშათა ანაზღაურებაზე. ის ადვოკატირებდა კვლევებს, რომლებიც მიმართული იყო სიღარიბისა და დანაშაულების მიზეზების დადგენაზე. ასევე ძლიერად ადვოკატირებდა სამართალს ემიგრანტების, აფროამერიკელების, უმცირესობათა ჯგუფებისათვის. იმ პროექტებს შორის, რომლებიც “ჰალ ჰაუსის” წევრებმა წამოიწყეს, არის ასევე „ემიგრანტთა დაცვის ლიგა“, „არასრულწლოვანთა დაცვის ასოციაცია“ და პირველი სასამართლო არასრულწლოვანთა საქმეებისთვის ამერიკის შეერთებულ შტატებში. ასევე, არასრულწლოვანთა ფსიქიატრიული კლინიკა.
1898 წელს, ადამსი შეუერთდა ანტი-იმპერიალისტურ ლიგას, რომელიც ოპოზიციას უწევდა აშშ-ს მიერ ფილიპინების ანექსიას. ჩიკაგოს თავისუფლების შეხვედრაზე 1899 წელს, რომელიც ორგანიზებული იყო აშშ-ს იმპერიალისტური მიზნების გასაპროტესტებლად ფილიპინებში, ჯეინ ადამსი იყო ერთადერთი ქალი სპიკერი რვა პლენარული მომხსენებლიდან. ადამსი ასევე მუშაობდა ამერიკელ ფილოსოფოს, ჯორჯ მიდთან და ჯონ დიუსთან ერთად სოციალურ რეფორმებზე, როგორიცაა ქალთა უფლებების გავრცელება და ბავშვთა შრომის დასრულება. 1910 წელს, ის მონაწილეობდა მედიაციაში ტანსაცმლის ფაბრიკის მშრომელების გაფიცვისას. ეს გაფიცვა აერთიანებდა ქალ მშრომელებს, ეთნიკურობას, სამუშაო პირობებს და ადამსისთვის მნიშვნელოვან სხვა სოციალურ საკითხებს.
ადამსი იყო ახლადჩამოყალიბებებული პროგრესივისტული პარტიის მხარდამჭერი, მან მნიშვნელოვანი წვლილი შეიტანა ამ პარტიის ფორმირებასა და გაძლიერებაში. სწორედ მან დაასახელა თეოდორ რუზველტი პარტიის კრებაზე საპრეზიდენტო კანდიდატად და 1912 წელს, აქტიურად უჭერდა მხარს რუზველტის საპრეზიდენტო კამპანიას.